CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2025-26 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55295)
  + [Valencià](/va/acuerdo/55980)






Selector de idioma

Leer

* [Español](/es/acuerdo/55247)
* [Valencià](/va/acuerdo/55077)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2025-26[Butlletí Oficial Universitat d'Alacant](/ca/Publicacion)
==================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2025-26

Data d'aprovació
:   22/01/2025

Data de publicació
:   28/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55028)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55083)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55547)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2025-26&url=https://www.boua.ua.es/va/acuerdo/55714)

**Títol:** CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2025-26

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 22 de gener de 2025

CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2025-26

1.  Objecte de la convocatòria i procediment de concessió

L'objecte d'aquesta convocatòria és la selecció, en règim de concurrència competitiva, d'estudiants del grau en Gastronomia i Arts Culinàries i del grau en Ciències del Mar de la Facultat de Ciències per a realitzar un curs acadèmic complet en la Universidade do Val do Itajaí (d'ara en avant UNIVALI) amb la qual hi ha un conveni de doble grau internacional sota els termes i els requisits del qual s'obtindran de manera simultània les titulacions següents:

- Els estudiants del grau en Gastronomia i Arts Culinàries de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Gastronomia oferit per UNIVALI.

- Els estudiants del grau en Ciències del Mar de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Curs en Oceanografia oferit per UNIVALI.

2.  Requisits de les persones beneficiàries

Podrà sol·licitar esta plaça l'alumnat que complisca els requisits següents:

·      Estar degudament matriculat en la UA en el grau en Gastronomia i Arts Culinàries o en el grau en Ciències del Mar tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C2 del curs 2024-2025.

·      Acreditar com a mínim un nivell B1 de l'idioma portuguès, que es justificarà mitjançant la presentació d'un document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA 3/7/2018). Aquesta justificació podrà ser entregada fins abans de començar la mobilitat.

3.  Nombre de places oferides

Es concediran un nombre màxim de 5 places en cada titulació, amb la finalitat d'estudiar el curs acadèmic complet, d'acord amb el calendari acadèmic establit per la Universitat de destinació. Les sol·licituds que complisquen els requisits, però no siguen seleccionades després de l'aplicació dels criteris de selecció, quedaran en llista d'espera.

El Servici de Relacions Internacionals es responsabilitzarà de procurar la cobertura d'assegurança a l'efecte de malaltia comuna, accident i repatriació de cada estudiant.

4.  Termini i procediment de presentació de sol·licituds

4.1. Termini de presentació

El termini de sol·licitud s'inicia a partir del dia 17 de febrer i finalitza el dia 9 de març de 2025.

4.2. Procediment de presentació

La documentació es presentarà, a través del formulari <https://cvnet.cpd.ua.es/uacuestionarios/acceso/preguntas.aspx?idcuestionario=106135&idioma=ca> en la web <https://ciencias.ua.es/va/opemil/mobilitat/mobilitat-nacional-i-internacional.html> dirigida a l'Oficina de Pràctiques en Empresa, Mobilitat i Inserció Laboral (d'ara endavant OPEMIL) amb indicació de les dades d'aquesta convocatòria.

S'adjuntarà la documentació següent: Document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA 3/7/2018). Aquesta justificació podrà ser entregada fins abans de començar la mobilitat. Quan la documentació estiga en poder la Universitat d'Alacant, no és obligatòria la presentació, i en este cas, ha d'indicar-se la unitat administrativa que la va generar o en la qual va ser presentada.

5.  Criteris d'adjudicació

L'assignació de places es farà d'acord amb la valoració dels mèrits acreditats, seguint els criteris següents:

1.    Expedient acadèmic (màxim 10 punts). Nota mitjana de l'expedient acadèmic de grau.

2.    Expedient internacional (màxim 1 punt). Haver sigut estudiant d'intercanvi en programes de mobilitat internacional i/o haver participat en tallers internacionals.

3.    Idioma estranger requerit (màxim 3 punts). Coneixement de l'idioma estranger requerit amb nivell superior a l'exigit:

-       Nivell B2 (1 punt).

-       Nivell C1 (2 punts).

-       Nivell C2 (3 punts).

4.    Idioma anglès (màxim 4 punts):

-       Nivell B1 (1 punt).

-       Nivell B2 (2 punts).

-       Nivell C1 (3 punts).

-       Nivell C2 (4 punts).

6.  Òrgan gestor i Comissió de Valoració

6.1. Òrgan gestor

L'òrgan gestor de la convocatòria, Coordinació Acadèmica de Mobilitat, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució. La unitat administrativa de referència, OPEMIL, contacte: [dwkabsgs.rcdmeqekca@wn.ir](mailto:sqjnwekn.dfhnmtxbrg@hv.xr).

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius, mitjançant instància genèrica en eAdministración dirigida a la OPEMIL, amb indicació que si així no es fera, se li tindrà per desistit de la petició prèvia resolució que haurà de ser dictada en els termes previstos legalment.

6.2. Comissió de Valoració

La Comissió de Valoració farà l'examen i l'avaluació de les sol·licituds admeses i elaborarà l'informe de valoració.

La comissió tindrà la composició següent o, si escau, persones que els substituïsquen:

Presidència:

-       Degana de la Facultat de Ciències.

Secretaria:

-       Secretària de la Facultat de Ciències.

Vocals:

-       Coordinadora acadèmica del grau de Gastronomia i Arts Culinàries.

-       Coordinador acadèmic del grau de Ciències de la Mar.

-       Coordinador acadèmic de mobilitat de la Facultat de Ciències.

-       Gestora en cap de l'Oficina de Mobilitat OPEMIL de la Facultat de Ciències.

Els membres de la Comissió de Valoració signaran un document d'absència de conflicte d'interessos (DACI).

7.  Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases, es faran en l'adreça web de la OPEMIL, <https://ciencias.ua.es/es/opemil/movilidad/movilidad-nacional-e-internacional.html>, fet que substitueix la notificació a les persones interessades i té els mateixos efectes.

Després de rebre les sol·licituds, es farà una relació provisional de sol·licituds admeses i excloses i s'establirà un termini d'esmena de 10 dies hàbils a partir de l'endemà de la publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la Comissió de Valoració per a la seua avaluació. I es publicarà la data i l'hora de l'entrevista personal amb la Comissió de Valoració.

La proposta de resolució provisional de les places es publicarà una vegada finalitzada la fase d'entrevista. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que creguen pertinents, davant de l'òrgan gestor.

Transcorregut el termini d'al·legacions, la OPEMIL publicarà la resolució definitiva d'assignació de places, com també la llista d'espera per si es produïren vacants per renúncia.

Transcorregut aquest termini i, si escau, resoltes les al·legacions presentades, la persona titular del rectorat dictarà la resolució definitiva de concessió.

8.  Reconeixement acadèmic

Per a obtenir la doble titulació internacional, l'alumnat seleccionat haurà de superar totes les assignatures requerides per a l'obtenció del títol del seu grau a la Universitat d'Alacant i superar les assignatures d'UNIVALI, de les quals es matricularan obligatòriament durant l'intercanvi. Les assignatures per a cursar, segons la titulació, estan descrites en els enllaços següents:

- Per al grau en Gastronomia i Arts Culinàries:

<https://ciencias.ua.es/va/estudis/dobles-graus-internacionals/grau-en-gastronomia-i-arts-culinaries-ua-i-curs-de-gastronomia-univali/estudiants-ua/disciplines-a-cursar-per-l-alumnat-de-la-universitat-d-alacant.html>

- Per al grau en Ciències del Mar:

<https://ciencias.ua.es/va/estudis/dobles-graus-internacionals/grau-en-ciencies-del-mar-ua-i-curs-d-oceanografia-univali/estudiants-ua/sequencia-de-matricula-alumnat-ua.html>

Cada estudiant haurà de subscriure un Acord d'Aprenentatge amb anterioritat a l'inici del període de mobilitat. L'Acord d'Aprenentatge se celebrarà entre la institució d'origen, la institució d'acollida i cada estudiant, i tindrà caràcter oficial de contracte vinculant per a les persones que firmen.

9.  Obligacions, taxes acadèmiques i disposicions de tipus financer

9.1. Obligacions de les persones beneficiàries

Són obligacions de les persones beneficiàries, les següents:

1- Matricular-se en la Universitat d'Alacant i a la universitat d'acollida, durant el curs acadèmic en què desenvolupe la seua estada, dels crèdits mínims exigits.

2- Cursar el període d'estudis establit, assistir a les sessions d'orientació obligatòries fixades per cada universitat.

3- Comunicar immediatament a l'OPEMIL tot canvi de la sol·licitud inicial (renúncia, calendari, pla d'estudis, etc.).

4- Entregar en l'oficina la fitxa de tercer i la fotocòpia del DNI.

5- Tenir el certificat que acredite la cobertura d'assegurança a l'efecte de malaltia comuna, accident i repatriació que els serà facilitat pel Servici de Relacions Internacionals de la UA.

6- Responsabilitzar-se de la busca i localització d'allotjament i els tràmits seguits per a la inscripció en la universitat d'acollida.

7- Mantenir-se localitzable a través de l'adreça de correu electrònic institucional de la UA de manera que siga possible una comunicació fluida i ràpida amb la Facultat.

8- Acceptar totes les condicions del Programa d'Intercanvi.

9- Inscriure's en el Registre de Viatgers del Ministeri d'Afers Exteriors, Unió Europea i Cooperació <https://registroviajeros.exteriores.gob.es/> i consultar periòdicament les seues recomanacions de viatge específiques per al país on es farà la mobilitat <https://www.exteriores.gob.es/ca/ServiciosAlCiudadano/Paginas/Recomendaciones-de-viaje.aspx>, com també les del Ministeri de Sanitat [Ministerio de Sanidad - Àrees - Consejos Sanitarios Viajero Internacional](https://www.sanidad.gob.es/ca/areas/sanidadExterior/laSaludTambienViaja/consejosSanitarios/home.htm). En cas de situacions excepcionals al país de destinació, cal seguir en tot moment les indicacions de l'Ambaixada corresponent, com també de la universitat d'acollida, i comunicar la seua situació a l'Oficina de Pràctiques en Empresa, Mobilitat i Inserció Laboral (OPEMIL).

11- Responsabilitzar-se amb els termes següents, que haurà de complir en el moment de dur a terme la mobilitat:

-       Que complirà amb la normativa establida pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, com també als protocols establits per la UA en el marc dels plans de prevenció (Instrucció de Prevenció de Riscos Laborals IPRL26).

-       Que complirà amb la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinament.

9.2. Taxes acadèmiques i disposicions de tipus financer

L'alumnat seleccionat no haurà d'abonar la matrícula dels estudis cursats en la Universitat de destinació, a excepció de les possibles taxes administratives que es deriven del reconeixement d'assignatures de la Universitat d'Alacant en UNIVALI o taxes d'expedició del títol.

Totes les despeses restants hauran de ser sufragades personalment i exclusiva per l'alumnat. En particular, això inclouria els costos d'allotjament, manutenció, viatge, assegurances mèdiques i qualsevol altra assegurança, i també l'adquisició de material pedagògic.

10.         Protecció de dades de caràcter personal

D'acord amb el que estableix la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/index.html). Podreu, així mateix, posar-vos en contacte amb el delegat de Protecció de Dades a través de l'adreça [lhc@yg.ke](mailto:kqz@pv.rn).

La informació addicional i detallada sobre protecció de dades, els vostres drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>.

11.         Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 22 de gener de 2025

La rectora,

PD de firma, la vicerectora de Relacions Internacionals i Cooperació per al Desenvolupament

(Resolució de 19 de desembre de 2024)

Rosa María Martínez Espinosa





[Carretera Sant Vicent del Raspeig s/n  
03771 Sant Vicent del Raspeig - Alacant  
 Tel. 98 477 0606 - Fax 86 881 9307](https://www.google.es/maps/@14.352837,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12610&trk=tyah&trkInfo=tarId%3N0870513741059%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)